APROBACIÓN INICIAL DA MEMORIA XUSTIFICATIVA E INICIO DO EXPEDIENTE DE DISOLUCIÓN E SUPRESIÓN OU EXTINCIÓN DO PAZO DE CONGRESOS E EXPOSICIÓNS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 27/10/2020)

O Pleno deste Concello, na sesión ordinaria de 19.10.2020, prestou aprobación inicial á memoria xustificativa e inicio do expediente de disolución e supresión ou extinción do Palacio de Congresos y Exposiciones (Pazo de Congresos e Exposicións), deste Concello. En particular, o acordo adoptado foi: “Primeiro.- Aprobar inicialmente os seguintes acordos: 1.- A disolución e supresión do organismo autónomo local denominado “Palacio de Congresos e Exposiciones (Pazo de Congresos e Exposicións), quedando extinguida a súa personalidade xurídica e derrogados os seus estatutos con efectos do 31 de decembro de 2020.2.- Asumir as competencias e servizos que ten atribuídas actualmente o Palacio de Congresos e Exposiciones (Pazo de Congresos e Exposicións), con data 1 de xaneiro de 2021, baixo a modalidade de xestión directa, adscrito á concellería competente en materia de cultura.3.- Suceder ao organismo autónomo mencionado, con data 1 de xaneiro de 2021, con carácter universal subrogándose en todos os dereitos e obrigas que tras a disolución do organismo autónomo, queden pendentes.4.- Os dereitos pendentes de cobro e as obrigas pendentes de pago a 31 de decembro de 2020, incorporaranse ao orzamento municipal con efectos do 1 de xaneiro de 2021.5.- Proceder ao peche e cancelación das contas bancarias a nome do Palacio de Congresos e Exposiciones (Pazo de Congresos e Exposicións), con efectos do día 31 de decembro de 2020.6.- Que se proceda a liquidación económica do organismo autónomo Palacio de Congresos e Exposiciones (Pazo de Congresos e Exposicións), realizándose as operacións orzamentarias preceptivas, subrogándose o Concello en canto resulte de aquela, integrando a contabilidade do organismo dentro da do Concello e que se proceda a oportuna previsión no orzamento municipal para o 1 de xaneiro de 2021, ao obxecto de garantir a xestión e prestación directa dos servizos.7.- Excepto a Directora xerente do organismo autónomo, cuxo cese vaise producir antes do día 31 de decembro de 2020 tendo en conta o xa sinalado anteriormente, integrar con efectos do 1 de xaneiro de 2020, aos empregados públicos do Palacio de Congresos e Exposiciones (Pazo de Congresos e Exposicións), no cadro de persoal e na relación de postos de traballo do Concello de Pontevedra, conservando as actuais condicións laborais, subrogando o Concello de Pontevedra en todos os dereitos e obrigas laborais e de Seguridade Social, todo isto de conformidade co artigo 44 do Real decreto lexislativo 2/2015, polo que se aproba o texto refundido da Lei do estatuto de traballadores. A estes efectos, e por razóns de simplicidade e eficacia, modificase o cadro de persoal no seguinte senso de trasladar todas as prazas e postos do organismo autónomo Palacio de Congresos e Exposiciones (Pazo de Congresos e Exposicións), ao do cadro de persoal do Concello de Pontevedra, de tal forma que: — Se incrementa no cadro de persoal funcionario unha praza de subalterno da subescala subalterna da escala de administración xeral. — Se crean 3 postos de persoal laboral, no novo Servizo de Infraestruturas Culturais que se pretende crear, quedando da seguinte forma: Se suprime o cadro de persoal do organismo autónomo Pazo de Congresos e Exposicións con efectos do día 31 de decembro de 2020, entre cuxos postos esta o de directora xerente. Así mesmo, polo xa exposto na exposición de motivos, crease unha praza de técnico de infraestruturas culturais da subescala técnica da escala de administración especial con efectos do 1 de xaneiro de 2021. Así mesmo, a Xunta de Goberno Local deberá modificar a relación de postos de traballo para adaptarse á supresión do organismo autónomo e a integración do persoal deste, recollendo un novo Servizo de Infraestruturas Culturais.8.- Con data 1 de xaneiro de 2021, todos os bens municipais que foron adscritos ao “Palacio de Congresos e Exposiciones (Pazo de Congresos e Exposicións), para o cumprimento dos seus fins e a correcta prestación dos servizos deste, reverterán ao patrimonio municipal, así como todos aqueles que adquirise o organismo autónomo por calquera título lexítimo, e os recursos e dereitos que poida dispoñer no momento da disolución.9.- Que o Concello de Pontevedra, con efectos do día 1 de xaneiro de 2021, asuma todos os dereitos e obrigas contractuais derivados dos contratos de obras, servizos, subministros, convenios e calquera outro vixente a data de disolución.10.- Que o Concello de Pontevedra, a partir do 1 de xaneiro de 2021, continuará coa tramitación do proceso de selección dunha praza de subalterno da subescala subalterna da escala de administración xeral, cuxas bases se titulan “convocatoria proceso selectivo dunha praza de subalterno, quenda libre, contida na oferta de emprego público do Pazo de Congresos e Exposicións do ano 2017” e que se publicaron no BOP de data 29 de xaneiro de 2020. Todas as referencias que se fagan nelas á Presidencia do organismo autónomo deben entenderse realizadas o Alcalde ou concelleiro en quen delegue. Así mesmo, en relación a este proceso: — O posto que se cubrirá con este proceso de selección debe ser o de subalterno que se crea no novo Servizo de Infraestruturas Culturais e unha praza de subalterno. — A funcionaria interina ocupante da praza convocada de subalterno continuará desempeñando a súa praza e posto de subalterno e no caso de cese por finalización do proceso selectivo de funcionario de carreira, este só se producirá cando finalice o proceso selectivo que foi convocado polo organismo autónomo e que rematará ou finalizará o Concello.11.- Comunicar ao Rexistro de entidades locais a extinción do organismo autónomo con efectos do día 31 de decembro de 2020, así como aos demais organismos que procedan, entre os que están a Dirección Xeral de Administración Local da Comunidade Autónoma, o Ministerio de Facenda e Administracións Públicas, a Axencia Tributaria, a Seguridade Social, o Instituto Nacional de Estatística.12.- Facultar a Alcaldía para realizar todas as operacións necesarias, tanto xurídicas como materiais, e asinar cantos documentos sexan necesarios para que se realice a transferencia dos medios humanos e materiais adscritos ao organismo autónomo que se asumen directamente polo Concello de Pontevedra, realizar as oportunas xestións ante a Axencia Estatal de Administración Tributaria, o INSS e calquera outros organismos que procedan así como cantas actuacións sexan necesarias para o a correcta extinción do organismo autónomo e a súa integración dos servizos e medios nos do Concello de Pontevedra. Segundo.- Someter os presentes acordos aprobados inicialmente a información pública e audiencia os interesados, por un prazo de 30 días, para que se poidan formular reclamacións e suxestións. A estes efectos publicarase un anuncio de exposición pública no BOP. Tamén se publicará un anuncio de exposición pública no taboleiro de anuncios do Concello que permanecerá no mesmo durante 30 días. Terceiro.- Considerar definitivamente aprobados os acordos anteriormente expostos no suposto de que non se presentasen reclamacións e suxestións. En caso de presentarse reclamacións ou suxestións serán resoltas polo Pleno que acordará, ao mesmo tempo a disolución e extinción definitiva do organismo autónomo. Cuarto.- Proceder unha vez se aprobe definitivamente os acordos anteriores, a súa publicación íntegra no BOP, co texto completo dos mesmos, producindo efectos os días sinalados nos puntos dos acordos, previa publicación integra e o transcurso do prazo establecido no artigo 65.2 da Lei 7/1985, reguladora de bases de réxime local.”. De conformidade con dito acordo plenario, sométense os citados acordos aprobados inicialmente e o expediente a información pública e audiencia aos interesados, por un prazo de 30 días hábiles, para que se poidan formular reclamacións e suxestións. A estes efectos publicase o presente anuncio no Boletín Oficial da Provincia e no Taboleiro de anuncios e edictos electrónico municipal. No citado anuncio de exposición pública no taboleiro de anuncios e edictos electrónico municipal do Concello permanecerá durante 30 días hábiles. Así mesmo, e segundo os arts.133.2 da Lei 39/2015, art.7 c) d) e e) da Lei 19/2013 (en relación co 5.4 da mesma norma), publícase tamén anuncio de exposición, acompañado do texto do proxecto, das memorias ou instrumentos xustificativos e os informes emitidos, na sede electrónica do Concello (sede. pontevedra. gal) (menú transparencia en información xurídica), manténdose esta publicación en tanto dure o prazo de suxestións e reclamacións. Isto sen prexuízo da consulta do expediente no seu conxunto, de así instarse, que se poderá realizar durante o horario de atención ao público, de luns a venres (non festivos), de 9,00 a 14,00, na secretaría do Concello de Pontevedra, sita na rúa Michelena, número 30, primeiro andar. O prazo de exposición e audiencia estenderase dende o día seguinte á primeira publicación ata a finalización do prazo contado desde a última. De non presentarse reclamacións e suxestións en prazo, de conformidade co acordo plenario sinalado, considerar definitivamente aprobados os acordos plenarios de aprobación inicial anteriormente expostos. En caso de presentarse reclamacións ou suxestións serán resoltas polo Pleno que acordará, ao mesmo tempo a disolución e extinción definitiva do organismo autónomo. Unha vez que se aproben definitivamente os acordos anteriores, procederase a súa publicación íntegra no BOP, co texto completo dos mesmos, producindo efectos os días sinalados nos puntos dos acordos aprobados inicialmente e definitivamente, previa publicación integra e o transcurso do prazo establecido no artigo 65.2 da Lei 7/1985, reguladora de bases de réxime local. O que se fai público en exercicio das funcións conferidas a esta secretaría polo artigo 122.5. d) da Lei 7/1985, e 47 e) e 114.7 do Regulamento Orgánico Municipal. Pontevedra, ao día da sinatura O Secretario,